**Antropológia projektkörnyezetben BTKVAN105 című előadás vizsgakérdései**

**Minta ZH megoldással**

Összesen szerezhető pontszám: 100 pont.

Értékelés: Elégséges: 50-60 pont; Közepes: 61-70 pont; Jó: 71-80 pont; kiváló: 81-100 pont.

1. **Röviden jellemezze az alapítvány és az egyesület működésének feltételeit**!   
   (alapítás, működtetés, képviselet, stb.)! max. 10 pont

Az egyesülési jog mindenkit megillető alapvető szabadságjog, amelynek alapján mindenkinek joga van ahhoz, hogy másokkal szervezeteket, illetve közösségeket hozzon létre vagy azokhoz csatlakozzon. Az egyesülési jog alapján a természetes személyek, valamint jogi személyek szervezeteket hozhatnak létre és működtethetnek. Civil szervezet: a civil társaság, illetve a Magyarországon nyilvántartásba vett egyesület és az alapítvány.

Egyesületet: legalább 10 fő (tag) hozhat létre úgy, hogy ez a 10 alapító tag a szervezet megalakulását kimondja, alapszabályát megállapítja és ügyintéző, képviseleti szervét megválasztja. Az egyesületnek magyarországi székhellyel kell rendelkeznie. Alapító vagyon az egyesület alapításához nem szükséges. Bíróságon nyilvántartásba kell vetetni az egyesületet, így jogi személlyé válik. A céloknak és a működési területnek „csak” az Alaptörvény és a törvényesség szab határt: korlátlan a létszám, teljes szabadság a működés, a szervezeti felépítés terén.

Az alapítványt az alapító hozza létre az alapító okiratba foglalt nyilatkozatával, de a bírósági nyilvántartásba vétellel nyeri el jogi személyiségét, azaz ténylegesen a nyilvántartásba vételkor jön létre. Meg kell határozni a létesítendő alapítvány célját és vagyonát.

A kezelő szerv a kuratórium, könnyen összehívható és döntésképes (akár egy fő is elég lehet). Széles lehet a működési területe (szinte bármely közösségi intézmény, de akár egy személy támogatására is létrehozható. Amennyiben a közhasznú minősítést is megszerzi, adókedvezményre jogosító igazolást adhat ki a támogatónak, és maga is különböző kedvezményekben részesülhet. Az alapító nem vehet részt befolyásoló, aktív tevékeny módon az alapítvány működésében, tehát ha ő lenne a tevékenység motorja, nem célszerű, hogy ő legyen az alapító, nem módosítható az alapítvány célja utólag.

A két forma között az alapvető különbség, hogy az egyesület személyeket egyesít, az alapítvány vagyont. Ennek megfelelően az egyesület a tagok önszerveződő közössége valamely cél, tevékenység érdekében, az alapítvány pedig célok, tevékenységek támogatását végző szervezet. Pl. egy iskola működésének támogatására megfelelőbb forma az alapítvány, mivel a hangsúly itt nem a személyek együttműködésén van, hanem az anyagi támogatáson. A közös sport, vagy kulturális tevékenység szervezett végzésére jobb forma az egyesület, mivel itt a hangsúly a személyek együttműködésén van.

Létesítő okiratok: az egyesületnek alapszabálya, az alapítványnak alapító okirata van.

1. **Mi a nemzeti fejlesztési terv? Soroljon fel néhány NFT 2014-2020-es operatív programot!** max. 20 pont

Megoldás: Magyarország a számára 2014-2020 között rendelkezésre álló uniós források felhasználását tíz operatív program keretében tervezte. A Partnerségi Megállapodásban kijelölt fejlesztési irányok részleteit operatív programok rögzítik: a Strukturális Alapok és a Kohéziós Alap forrásaira épülő ágazati és területi operatív programok (OP), az Európai Mezőgazdasági Vidékfejlesztési Alap forrásainak felhasználását meghatározó vidékfejlesztési program, az Európai Tengerügyi és Halászati Alap operatív programja. A 2014-2020 Partnerségi Megállapodás az Európai Bizottság által elfogadott nemzeti fejlesztési tervdokumentáción alapul. (4 pont)

Az operatív programok illeszkednek az EU2020 stratégiához:

* EMBERI ERŐFORRÁS FEJLESZTÉSI OPERATÍV PROGRAM (EFOP) (4 pont)
* GAZDASÁGFEJLESZTÉSI ÉS INNOVÁCIÓS OPERATÍV PROGRAM (GINOP (4 pont))
* INTEGRÁLT KÖZLEKEDÉS-FEJLESZTÉSI OPERATÍV PROGRAM (IKOP) (4 pont)
* KÖRNYEZETI ÉS ENERGIAHATÉKONYSÁGI OPERATÍV PROGRAM (KEHOP) (4 pont)
* RÁSZORULÓ SZEMÉLYEKET TÁMOGATÓ OPERATÍV PROGRAM (RSZTOP) (4 pont)
* TERÜLET- ÉS TELEPÜLÉSFEJLESZTÉSI OPERATÍV PROGRAM (TOP) (4 pont)
* VERSENYKÉPES KÖZÉP-MAGYARORSZÁG OPERATÍV PROGRAM (VEKOP) (4 pont)
* VIDÉKFEJLESZTÉSI PROGRAM (VP) (4 pont)
* KÖZIGAZGATÁS– ÉS KÖZSZOLGÁLTATÁS-FEJLESZTÉSI OPERATÍV PROGRAM (KÖFOP) (4 pont)
* MAGYAR HALGAZDÁLKODÁSI OPERATÍV PROGRAM (MAHOP) (4 pont)

1. **Milyen gazdasági szerepe van/lehet a nonprofit szektornak? Hozzon néhány példát!** max. 5 pont

* Magánszolgáltatások terén: profitérdekelt szolgáltatókkal szembeni bizalmatlanság miatti hiátusok kiszolgálása, szolgáltatók hiányosságai. (idősgondozás, betegellátás, állami eü területen le nem fedett szolgáltatások).
* Közszolgáltatások terén: közjavak szolgáltatás (igényszint eltérő lehet), átlagos igényeket meghaladó kereslet kielégítésére (speciális iskolák, képzések, elitképzések).
* Gazdasági növekedésben: szerkezeti változások esetén, igények összehangolása, szakmai érdekképviselet (pl. inkubátorházak, vállalkozásfejlesztő szervezetek)

1. **Röviden jellemezze az alábbi fogalmakat: régió, fejlesztési régió, tervezési-statisztikai régió!** max. 5 pont

* Régió fogalma: A globális és lokális szint között elhelyezkedő mezoszint jelensége az a transzmissziós terep, amelyen keresztül szüremlenek be egyfelől a helyi adottságokba, viszonyokba a globális folyamatok hatásai, másfelől viszont a lokális folyamatok jelentős részében éppen a regionális szinten kumulálódnak, majd így épülnek be a globális rendszerekbe.
* Tervezési-statisztikai régió: Több megye (a főváros) területére kiterjedő, az érintett megyék közigazgatási határával határolt, egybefüggő tervezési illetve statisztikai egység.
* Fejlesztési régió: Egy vagy több megyére (a fővárosra) vagy azok meghatározott területére kiterjedő, társadalmi, gazdasági vagy környezeti szempontból együtt kezelendő területi egység.

1. **Mit kell tartalmaznia egy projektleírásnak, ismertesse az egyes elemek tartalmát!** max. 10 pont

* A tervezett projekt rövid összefoglalása
* A tervezett projekt célja és a megvalósítandó tevékenységek. Melyek a projekt céljai és milyen szükségletek/igények kielégítésére vonatkoznak? Milyen módon kívánják elérni a tervezett célokat?
* A projekt várható eredményei és hatásai. Melyek a projekt eredményeképpen létrejövő konkrét produktumok? Kinek a javát szolgálják a projekt eredményei, ki fogja hasznosítani a produktumokat? Kérjük, jelölje meg a projekt célcsoportját. Milyen járulékos eredmények várhatók? Mi lesz a projekt hatása?
* A projektben részt vevő partnerintézmények. Milyen szakértelemmel bírnak és milyen feladatok elvégzéséért felelősek az egyes partnerintézmények? Folyamatkövetés és értékelés. Milyen tevékenység-elemek beépítésével biztosítják a projekt ütemterv szerinti végrehajtását és a munka értékelését?
* Az eredmények terjesztése, multiplikációs hatás. Hogyan biztosítják, hogy a projekt eredményei a projektben együttműködő szervezeteken kívül is ismertté váljanak?
* A tevékenységek ütemezése. Feladatterv táblázatos formában a tevékenységek, azok ütemezése és a végrehajtásukért felelősök megjelölésével.
* Egyéb vonatkozások. Egyéb említésre méltó tudnivaló a projekttel kapcsolatban.

1. **Ismertesse a társadalmi felelősségvállalás szintjeit!** max. 10 pont

* Alkalmi adományozás.
* Piaci alapú adományozás: Amikor egy cég felismeri, hogy a társadalmi célú rendezvények támogatásából közvetlen haszna származhat - szponzorációs politikát épít ki. Társadalmi ügyet szolgál, de közben haszon is jelentkezik.
* Stratégiai felelősségvállalás: A cég itt már differenciál, különbséget tesz a piaci alapú és a jótékony célú (közvetlen hasznot nem hozó) támogatások között; adott cél támogat, pályáztat tehetségeket… Közvetlenül nem, csak hosszabb távon mutatható ki
* Társadalmilag felelősen működő vállalat (ritka): egyéb támogatásokon túl egész működésére kiterjeszti pl. a környezeti vagy szociális szempontoknak való megfelelést. Nagyon áttételesen (vagy egyáltalán nem) jár kimutatható előnyökkel.

1. **Sorolja fel a projektciklus általános modelljét, röviden jellemezze azokat!**  max. 5 pont

* Programozás: cél egy olyan releváns és megvalósítható keretprogram kialakítása, amelyen belül projekteket lehet kijelölni és előkészíteni
* Azonosítás: a koncepcióalkotás során kerülnek azonosításra az egyes projektek.
* Kidolgozás: a releváns projekttervek alapján részletes megvalósíthatósági tanulmányok, operatív projekttervek készülnek.
* Finanszírozás: a finanszírozó intézmények megvizsgálják a projektjavaslatokat, pályázatokat és döntést hoznak, hogy finanszírozzák-e a projektet vagy sem.
* Megvalósítás: projekt beindítása és megvalósítása.
* Értékelés: a projektcélkitűzések megvalósulásának vizsgálatát jelenti.

1. **Készítsen SWOT analízist egy fiktív vagy valós projekt környezetéről egy pályázathoz!** mx. 25 pont

A SWOT (vagy GYELV) kifejezés az eszköz nevében a négy szempont angol nevének kezdőbetűjéből alkotott betűszó. A SWOT elemzés eredményét tehát egy négy részre osztott táblázatban foglaljuk össze, melynek felső sorában az „erősségek” (strengths) és a „gyengeségek” (weaknesses), alsó sorában a „lehetőségek” (opportunities) és a „veszélyek” (threats) felsorolása található.



1. **Mi a GANTT diagram, jellemezze röviden!** ! 10 pont

A folyamatszervezésre illetve, folyamattervezésre szolgáló rendszerek egyik legrégibb változatát Henry L. Gantt dolgozta ki és alkalmazta ipari termelésprogramozási feladatok megoldására. A Gantt-diagram célja kettős: Adott folyamat egyes lépéseinek, tevékenységeinek rögzítése, azért, hogy a folyamat megvalósítása teljes legyen. A végrehajtás irányítójának segítése a terv nyomon követésében és a megvalósítás időbeli figyelésében.

Adott folyamat modellezésének főbb lépései a következők: a feladat építőelemeinek, azaz az egyes tevékenységek felsorolása azok számbavétele, a tevékenységek közötti logikai-függőségi kapcsolatok megállapítása, az egyes tevékenységekhez tartozó idő- és erőforrás - hozzárendelés elvégzése. A Gantt-diagram (sávdiagram) a projekt egyes tevékenységeit egy-egy vízszintesen elhelyezkedő oszloppal vagy sávval jeleníti meg az időtervben. A diagram kialakításától függően az oszlopok, egy időskála alatt vagy fölött helyezkednek el és azok hossza arányos a tevékenységek tervezett teljesítési idejével. A diagram baloldalán található a tevékenységek fölsorolása.